С влизането на Италия във Втората световна война „Бартоломео Колеони“ е зачислен във 2-ра дивизия крайцери, заедно с „Джовани деле Банде Нере“. Първоначално дивизията се базира в Палермо. Крайцера участва в поставянето на минното заграждение в Сицилианския пролив, безуспешно излиза в търсене на френски съдове. След излизането на Франция от войната, дивизията започва да се базира в Аугуста. В началото на юли 1940 г. крайцера влиза в състава близкото прикритие на конвоя, превозващ товари от Неапол за Бенгази. После италианското командване решава да пребазира 2-ра дивизия крайцери в Порталага, на остров Лерос, откъдето крайцерите трябва да извършват рейдове против британското корабоплаване.